Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2004/C 61/06)

Η δημοσίευση αυτή παρέχει το δικαίωμα υποβολής ενστάσεως κατά την έννοια των άρθρων 7 και 12δ του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους, ενός κράτους μέλους του ΠΟΕ ή μιας αναγνωρισμένης τρίτης χώρας σύμφωνα με το άρθρο 12 παράγραφος 3, εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το στοιχείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΚΑΝΟΝΙΣΜΟΣ (ΕΟΚ) ΑΡΙΘ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΚΑΤΑΧΩΡΗΣΗΣ: ΑΡΘΡΟ 5

ΠΟΠ (x) ΠΓΕ ( )

Αριθμός φακέλου που δίδεται από το κράτος μέλος: 93

1. Αρμόδια υπηρεσία του κράτους μέλους Ονομασία: Subdirección General de Sistemas de Calidad Diferenciada - Dirección General de Alimentación - Secretaría General de Agricultura y Alimentación del Ministerio de Agricultura, Pesca y Alimentación de España

Διεύθυνση: Paseo Infanta Isabel, 1, E-28071 Madrid

Τηλ. (34) 913 47 53 94

Φαξ (34) 913 47 54 10

2. Αιτούσα Ομάδα και: Ονόματα και διευθύνσεις:

α) Joaquim Blanc i Tejedor, con DNI 72960812, en nombre y representación de la agrupación Cooperativa Agrícola d'Arnes SCCL, con NIF 43014067F y domiciliada en c/Onze de Setembre n° 4 de Arnés.

β) Francesc Martí i Alcoverro, con DNI 40901659, en nombre y representación de la agrupación Cooperativa Agrícola i Caixa Rural, SCCL, con NIF 43014067F y domiciliada en c/Estació, n° 2 de Bot.

γ) Francesc Sabaté i Tarragó, con DNI 77880592, en nombre y representación de la agrupación Cooperativa Agrícola Sant Isidre, SCCL, con NIF 43014281, domiciliada en Av. Generalitat s/n de Caseres.

δ) Josep Pere Colat i Clua, con DNI 40926368, en nombre y representación de la agrupación Cooperativa Agrícola de Corbera, SCCL, con NIF 473013994 y domiciliada en c/Sant Marc s/n de Corbera d'Ebre.

ε) Joan R. Comelles i Albesa, con DNI 77884411, en nombre y representación de la agrupación Cooperativa Agrícola Sant Isidre, SCCL, con NIF 43011774 y domiciliada en Av. Misericórdia n° 77, de la Fatarella.

στ) Pere Royo i Pedrola, con DNI 40919484, en nombre y representación de la agrupación Celler Cooperatiu Gandesa SCCL, con NIF 43011816F, y domiciliada en Av. Catalunya, n° 28 de Gandesa.

ζ) Pere Joan Llop i Barrubés, con DNI 77881340, en nombre y representación de la agrupación Cooperativa Agrícola Terra Alta, SCCL, con NIF 43013671F, domiciliada en c/Glorietes s/n, de La Pobla de Massaluca.

η) Carlos Bel i Espinós, con DNI 39995411, en nombre y representación de la agrupación Olis La Franja, SL, con NIF 43251032, domiciliada en Crta. de Tortosa s/n de Horta de Sant Joan.

θ) Josep Santiago Subirats Mulet, con DNI 40906133, en nombre y representación de la agrupación Subirats d'Horta de Sant Joan, SL, con NIF 43594852, domiciliada en c/Medi Natural n° 29 de Horta de Sant Joan.

ι) Rafael Solé i Urgell, con DNI 77779213, en nombre y representación del mismo y domiciliado en c/Gandesa n° 18 de Vilalba dels Arcs.

ια) Josep Manuel García i Lorente, con DNI 40004330, en nombre y representación de la agrupación Cooperativa Agrícola i Secció de Crèdit de Flix, SCCL, con NIF 43011790, y domiciliada en c/Major n° 75 de Flix.

Σύνθεση: Παραγωγοί/μεταποιητές (x) άλλοι ( )

3. Τύπος του προϊόντος: Κλάση 1.5 - Λιπαρές ουσίες - Εξαιρετικό παρθένο ελαιόλαδο

4. Περιγραφή της συγγραφής υποχρεώσεων (σύνοψη των όρων του άρθρου 4 παρ. 2)

4.1. Ονομασία: "Aceite de Terra Alta" ή "Oli de Terra Alta"

4.2. Περιγραφή: Εξαιρετικό παρθένο ελαιόλαδο που λαμβάνεται από τον καρπό της Olea Europea L, της κύριας ποικιλίας Empeltre ή από μίγμα της ποικιλίας Empeltre και από τις δευτερεύουσες ποικιλίες Arbequina, Morruda και Farga, με μηχανική διαδικασία ή με άλλα φυσικά μέσα που δεν αλλοιώνουν το ελαιόλαδο και διατηρούν τη γεύση, το άρωμα και τα χαρακτηριστικά του καρπού από τον οποίο εξάγεται.

Η Empeltre είναι η κύρια ποικιλία επειδή κυριαρχεί στη ζώνη παραγωγής.

Τα χαρακτηριστικά του ελαίου της ονομασίας προέλευσης Terra Alta είναι τα εξής:

Οργανοληπτικά:

>ΘΕΣΗ ΠΙΝΑΚΑ>

Φυσικοχημικά:

>ΘΕΣΗ ΠΙΝΑΚΑ>

4.3. Γεωγραφική περιοχή: Η ζώνη παραγωγής περιλαμβάνει την περιφέρεια της Terra Alta και μερικές κοινότητες της περιφέρειας Ribera d'Ebre, όλες ευρισκόμενες νοτιοδυτικά της Αυτόνομης Κοινότητας της Καταλονίας.

Οι κοινότητες που αποτελούν μέρος αυτής της γεωγραφικής περιοχής είναι συνεπώς οι εξής:

>ΘΕΣΗ ΠΙΝΑΚΑ>

Η ζώνη επεξεργασίας και συσκευασίας συμπίπτει με τη ζώνη παραγωγής.

4.4. Απόδειξη προέλευσης: Οι ελιές που φθάνουν στις εγκαταστάσεις εξαγωγής ελαίου προέρχονται από φυτείες που βρίσκονται στη ζώνη παραγωγής και επιλέγονται, προετοιμάζονται και συσκευάζονται σε εγκαταστάσεις που βρίσκονται σε αυτή τη ζώνη και είναι εγγεγραμμένες στο αντίστοιχο μητρώο του Ρυθμιστικού Συμβουλίου. Τα έλαια που πληρούν τους ελέγχους καθ' όλη τη διάρκεια της διαδικασίας παραγωγής και συσκευασίας καθώς και των φυσικοχημικών και γευστικών αναλύσεων φθάνουν στην αγορά με την προστατευμένη ονομασία προέλευσης, εφοδιασμένα με ετικέτα, ετικέτα που είναι στο πίσω μέρος της συσκευασίας ή ενδεχομένως αριθμημένο σήμα ποιότητας που χορηγείται από το Ρυθμιστικό Συμβούλιο.

4.5. Μέθοδος παραγωγής: α) Καλλιεργητικές συνθήκες:

Πυκνότητα φυτεύσεως: Η πυκνότητα φυτεύσεως είναι γενικά από 50 έως 80 δένδρα ανά εκτάριο.

Κατεργασία εδάφους και κλάδεμα: Οι καλλιεργητικές εργασίες είναι οι συνήθεις εργασίες στη ζώνη παραγωγής.

Το κλάδεμα συνίσταται στον περιορισμό της κόμης του δένδρου αφαιρώντας τους παλιούς κλάδους οπότε το δένδρο αποκτά σφαιρική μορφή που ευνοεί την καρποφορία και διευκολύνει τη συγκομιδή.

Άρδευση: Σήμερα, το 90 % των καλλιεργειών είναι secano (ξηρικές) και το 10 % regadío (αρδευόμενες).

Συγκομιδή: Η συγκομιδή συνίσταται στη συλλογή των καρπών απευθείας από το δένδρο με το χέρι και οι δονητές αρχίζουν να χρησιμοποιούνται από τα μέσα Νοεμβρίου έως το τέλος Ιανουαρίου.

β) Μέθοδος παραγωγής:

Το εξαιρετικό παρθένο ελαιόλαδο ΠΟΠ λαμβάνεται από ελιές υγιείς των επιτρεπομένων ποικιλιών, που συγκομίζονται με μεγάλη φροντίδα απευθείας από το δένδρο όταν έχουν φθάσει στο άριστο στάδιο ωριμότητας. Μεταφέρονται στα ελαιοτριβεία με τις προϋποθέσεις που προβλέπονται ώστε τα φρούτα να μην υποστούν ζημίες και στη συνέχεια υπόκεινται στις διαδικασίες μηχανικής εξαγωγής, δηλαδή πλύσιμο, σπάσιμο των ελιών, ζύμωμα του πολτού και διαχωρισμός των φάσεων και αποθεματοποίηση. Μετά τις εργασίες αξιολόγησης, το ελαιόλαδο συσκευάζεται σε περιέκτες των οποίων η χωρητικότητα μπορεί να φθάσει τα 5 λίτρα.

Οι ελιές πρέπει να σπαστούν εντός των 48 ωρών από τη συγκομιδή τους ώστε να αποφευχθεί οποιαδήποτε αλλοίωση που είναι πιθανόν να επηρεάσει την ποιότητά τους. Το ελαιόλαδο πρέπει να προέρχεται από την κύρια ποικιλία Empeltre ή από μίγμα της ποικιλίας αυτής με τις δευτερεύουσες ποικιλίες Arbequina, Morruda και Farga.

Μόνο το ελαιόλαδο που προέρχεται από δένδρα ηλικίας τουλάχιστον 5 ετών έχει δικαίωμα στην προστατευμένη ονομασία προέλευσης "Aceite de Terra Alta".

Όλες οι διαδικασίες, από την παραγωγή έως την επισήμανση, πρέπει να γίνονται στη ζώνη παραγωγής ώστε να διατηρείται η ποιότητα και να υπάρχει εγγύηση της ιχνηλασιμότητας του προϊόντος.

Όσον αφορά την ποιότητα: το εξαιρετικό παρθένο ελαιόλαδο είναι ιδιαίτερα ευαίσθητο στους εξωτερικούς παράγοντες, οι οποίοι προκαλούν ένα ολόκληρο σύνολο μεταλλαγών και τροποποιήσεων· είναι συνεπώς ουσιώδες, γι' αυτόν τον τύπο ελαιολάδου, όλες οι διαδικασίες να ολοκληρώνονται στην ίδια ζώνη παραγωγής.

Ιχνηλασιμότητα: για τους σκοπούς ελέγχου και πιστοποίησης και για να διασφαλίζεται η ορθή λειτουργία του φορέα πιστοποίησης, είναι απαραίτητο όλες οι διαδικασίες να πραγματοποιούνται στην ίδια ζώνη παραγωγής.

4.6. Δεσμός με το γεωγραφικό περιβάλλον Ιστορικός Η προέλευση της καλλιέργειας της ελιάς στην Καταλονία και κυρίως στην περιοχή της Terra Alta πρέπει να αποδοθεί στους Άραβες, δεδομένου ότι η ονομασία "almazaras" που δίδεται στα ελαιοτριβεία όπου παρασκευάζεται το ελαιόλαδο είναι σαφώς αραβικής προέλευσης.

Ο Antoni Mascaró στο βιβλίο του "Mis memorias" (1948), θεωρεί την ελιά ως την πλέον διαδεδομένη καλλιέργεια στην κοινότητα Batea γύρω στο 1787, ακολουθούμενη από τα σιτηρά και την άμπελο. Στο βιβλίο του αυτό αναφέρει κατά λέξη "... η συγκομιδή του ελαίου που έχει πλούσια παραγωγή στη χώρα αυτή έφθασε αυτό το έτος την ποσότητα των 21000 cántaros, μονάδα μέτρησης επιφάνειας, που κάθε ένα ζυγίζει 38 libras που αντιπροσωπεύει 31920 arrobas castellanas ...". Αυτό σημαίνει παραγωγή 350000 κιλών ελαίου που αντιστοιχούν κατά προσέγγιση σε 1800000 κιλά ελιάς, για πληθυσμό της εποχής εκείνης λιγότερο από 1000 κατοίκους.

Ο Pascual Madoz στο "Diccionario Geográfico" (1847) αναφέρει σχετικά με την περιοχή της Gandesa ότι το 1847 "... παράγεται στη χώρα αυτή, έλαιο λεπτό και άφθονο, σιτάρι, κριθάρι, ...". Ο ίδιος αναφέρει επίσης ότι στα μέσα του XIXου αιώνα, η ελιά που προορίζονταν για την παραγωγή ελαίου ήταν η πιο διαδεδομένη καλλιέργεια στη σημερινή Terra Alta και ότι η παραγωγή ελαίου ήταν πολύ ανώτερη από τη σημερινή παραγωγή.

Γύρω στο 1900, οι ελαιώνες είχαν τη δεύτερη θέση στις καλλιέργειες της Terra Alta, όπου κατείχαν πάνω από 28 % των καλλιεργούμενων εδαφών, κατανεμημένες σε όλες τις κοινότητες με ποσοστό περιλαμβανόμενο μεταξύ 20 και 44 %. Οι κοινότητες με τη μεγαλύτερη έκταση ελαιοκαλλιέργειας ήταν η Batea, La Fatarella και Horta de Sant Joan. Η παραγωγή ελαιολάδου κυμαίνονταν γύρω στα 2 εκατ. κιλά.

Στην περιοχή της Terra Alta, η κύρια ποικιλία ελιάς είναι γνωστή με το όνομα "Empeltre", η οποία είναι η μόνη που καλλιεργείται σε ορισμένες περιοχές. Είναι πολύ παλαιά ποικιλία. Το όνομά της προέρχεται από την καταλονική λέξη "empelt", η μετάφραση της οποίας είναι "εμβόλιο", πράγμα που οφείλεται κατά πάσα πιθανότητα στο γεγονός ότι η ποικιλία αυτή εμβολιάζονταν σε άλλες παλαιότερες ποικιλίες της ζώνης Baix Aragón και της Vall de l'Ebre. Η θέση που κατέχει η ποικιλία ελιάς "Empeltre" στην περιφέρεια της Terra Alta είναι τόσο μεγάλη ώστε στα φυτώρια, είναι γνωστή ως η ποικιλία "Terra Alta".

Φυσικός: Οι ιδιαιτερότητες του φυσικού περιβάλλοντος της ζώνης αντικατοπτρίζονται με τον ακόλουθο τρόπο στα χαρακτηριστικά του ελαίου:

Όπως το μεγαλύτερο μέρος των ζωνών ελαιοκαλλιέργειας, η περιοχή χαρακτηρίζεται από μεσογειακό κλίμα. Όμως αντίθετα απ' αυτό που συμβαίνει σε άλλες ζώνες, από τα ιδιαίτερα χαρακτηριστικά του ανάγλυφου της περιοχής αυτής δημιουργείται ένα ιδιαίτερο μικροκλίμα που έχει επίπτωση απευθείας στο βιολογικό κύκλο της ελιάς και συνεπώς στον καρπό της, την ελιά.

Τα χαρακτηριστικά αυτά μπορούν να συνοψισθούν σε 3 σημεία:

1) Υψόμετρο: πρόκειται για υψηλό οροπέδιο, μέσου υψομέτρου 400 μ. πάνω από την επιφάνεια της θάλασσας.

2) Φυσικά εμπόδια: Τρεις ορεινοί όγκοι συναντώνται στη ζώνη: αυτοί που ονομάζονται "Pàndols" και "Cavalls" με ανώτατο ύψος 700 μ. και ο υψηλότερος που μπορεί να φθάσει έως 1400 μ. στην εξωτερική βόρεια πλευρά του που ονομάζεται "Els ports de Beseit". Με τον τρόπο αυτό σχηματίζεται ένα ιδιαίτερο ανάγλυφο στο οποίο οφείλεται το μικροκλίμα που ήδη αναφέραμε.

3) Άνεμοι: στα προηγούμενα προστίθενται οι πολύ σημαντικοί άνεμοι που χαρακτηρίζουν την περιοχή αυτή, όχι μόνο λόγω της δύναμής τους (που δεν είναι υπερβολική) αλλά γι' αυτό που προσφέρουν στην καλλιέργεια. Αναφέρουμε τους δύο κυριότερους που έχουν το δικό τους όνομα στην περιοχή, τον "Garvinada" και τον "Cerç". Ο πρώτος επειδή φέρει την αναγκαία υγρασία στην ελαιοκαλλιέργεια και ο δεύτερος από το γεγονός ότι λόγω των χαρακτηριστικών του και της συχνότητάς τους, αποφεύγονται πολλά υγειονομικά προβλήματα (μύκητες) επιτρέποντας στην ελιά να ωριμάσει χωρίς προβλήματα και να φθάσει στα ελαιοτριβεία με άριστες προϋποθέσεις.

4.7. Δομή του ελέγχου Όνομα: Consejo Regulador de la Denominación de origen "Aceite de Terra Alta"

Διεύθυνση: 1 Bassa d'en Gaire, E-43780 Gandesa (Tarragona)

Τηλ. 977 42 00 18

Το Ρυθμιστικό Συμβούλιο της ονομασίας προέλευσης "Aceite de Terra Alta" πληροί την προδιαγραφή EN-45011.

4.8. Σήμανση: Πρέπει να αναγράφεται υποχρεωτικά ή ένδειξη "Aceite de Terra Alta". Οι ετικέτες πρέπει να εγκριθούν από το Ρυθμιστικό Συμβούλιο.

4.9. Εθνικές απαιτήσεις - Νόμος αριθ. 25/1970, της 2ας Δεκεμβρίου, για το καθεστώς της αμπέλου, του οίνου και των αλκοολών.

- Διάταγμα αριθ. 835/1972, της 23ης Μαρτίου, όσον αφορά τον κανονισμό εφαρμογής του νόμου αριθ. 25/1970.

- Διάταγμα της 25ης Ιανουαρίου 1994, για τον προσδιορισμό της αντιστοιχίας μεταξύ της ισπανικής νομοθεσίας και του κανονισμού (ΕΟΚ) αριθ. 2081/92 σε θέματα ονομασίας προέλευσης και γεωγραφικών ενδείξεων των αγροτικών προϊόντων και των τροφίμων.

- Βασιλικό διάταγμα αριθ. 1643/1999, της 22ας Οκτωβρίου, για τη ρύθμιση της διαδικασίας υποβολής αιτήσεων εγγραφής στο κοινοτικό μητρώο των Προστατευμένων Ονομασιών Προέλευσης και των Προστατευμένων Γεωγραφικών Ενδείξεων.

Αριθ. ΕΚ: ES/00245/21.06.2002

Ημερομηνία παραλαβής του πλήρους φακέλου: 21 Αυγούστου 2003